CELEX: 32019D0477
Language: bg
Date: 2019-03-12 00:00:00
Title: Решение (ЕС) 2019/477 на Съвета от 12 март 2019 година за сключване на протокол към Евро-средиземноморското споразумение за асоцииране между Европейските общности и техните държави членки, от една страна, и Хашемитско кралство Йордания, от друга страна, във връзка с присъединяването на Република България и на Румъния към Европейския съюз

25.3.2019   
               
               
                  BG
               
               
                  Официален вестник на Европейския съюз
               
               
                  L 82/2
               
            
         РЕШЕНИЕ (ЕС) 2019/477 НА СЪВЕТА
         от 12 март 2019 година
         за сключване на протокол към Евро-средиземноморското споразумение за асоцииране между Европейските общности и техните държави членки, от една страна, и Хашемитско кралство Йордания, от друга страна, във връзка с присъединяването на Република България и на Румъния към Европейския съюз
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 217, във връзка с член 218, параграф 6, буква а), подточка i) от него,
         като взе предвид Акта за присъединяване от 2005 г., и по-специално член 6, параграф 2 от него,
         като взе предвид предложението на Европейската комисия,
         като взе предвид одобрението на Европейския парламент (1),
         като има предвид, че:
         
                     (1)
                  
                  
                     Протоколът към Евро-средиземноморското споразумение за асоцииране между Европейските общности и техните държави членки, от една страна, и Хашемитско кралство Йордания, от друга страна, във връзка с присъединяването на Република България и на Румъния към Европейския съюз (по-нататък „Протоколът“) бе подписан от името на Европейската общност и нейните държави-членки на 30 ноември 2009 г. при условие за сключването му.
                  
               
                     (2)
                  
                  
                     В съответствие с член 8, параграф 2 от Протокола, Протоколът се прилага временно от 1 януари 2007 г.
                  
               
                     (3)
                  
                  
                     Като последица от влизането в сила на Договора от Лисабон на 1 декември 2009 г., Европейският съюз замени и наследи Европейската общност.
                  
               
                     (4)
                  
                  
                     Протоколът следва да бъде одобрен,
                  
               ПРИЕ НАСТОЯЩОТО РЕШЕНИЕ:
         
            Член 1
            Протоколът към Евро-средиземноморското споразумение за асоцииране между Европейските общности и техните държави-членки, от една страна, и Хашемитско кралство Йордания, от друга страна, във връзка с присъединяването на Република България и на Румъния към Европейския съюз (2) се одобрява от името на Европейския съюз и на неговите държави-членки.
         
         
            Член 2
            Председателят на Съвета, от името на Съюза (3), извършва нотификацията, предвидена в член 7 от Протокола и прави следната нотификация до Хашемитско кралство Йордания:
            
               „В резултат от влизането в сила на Договора от Лисабон на 1 декември 2009 г., Европейският съюз замени и наследи Европейската общност и от тази дата упражнява всички права и поема всички задължения на Европейската общност. Следователно позоваванията на „Европейската общност“ или на „Общността“ в текста на протокола, когато е уместно, се считат за позовавания на „Европейския съюз“.“
            
         
         
            Член 3
            Настоящото решение влиза в сила в деня на приемането му.
         
         
            Член 4
            Настоящото решение се публикува в Официален вестник на Европейския съюз.
            
         
         
            Съставено в Брюксел на 12 март 2019 година.
            
               
                  За Съвета
               
               
                  Председател
               
               E.O. TEODOROVICI
            
         
         
            (1)  Одобрение, дадено на 18 януари 2011 г. (ОВ C 136E, 11.5.2012 г., стр. 105).
         
            (2)  ОВ L 40, 13.2.2010 г., стр. 64.
         
            (3)  Датата на влизане в сила на Протокола ще бъде публикувана в Официален вестник на Европейския съюз от генералния секретариат на Съвета.